115 



stryge Græsset med Net. Slægten Anthomyia er ganske rigelig 

 repræsenteret i Grønland, og ikke faa Arter af den kom i Nettet ; 

 endvidere et Par Leria- og et Par Scatophaga- Arter, helt nede 

 paa Stranden toges Scatophaga litorea, medens Fucellia fucorum 

 sværmede i Mængde over den opskyllede Tang, i hvilken dens 

 Larve fandtes i stort Antal. Af Syrphider toges flere Arter, 

 saaledes Helophilus borealis og arcticus (Tav. VII, Fig. 17), Syrphus 

 hyperboreus og topiarius samt Meliilireptus strigatus , endvidere 

 toges Dolichopus groenlandicus samt en anden for Faunaen ny 

 Dolichopus- Art og en ligeledes ny Rhamphomyia- Art , hvorimod 

 den tidligere fra Grønland hjembragte Rhamphomyia nigrita ikke 

 saaes. Af Fluer, der ligeledes sværmede i Teltets Nærhed og 

 nede paa Strandbredden og navnlig flokkedes om Resterne af 

 min Besætnings Maaltider, skal jeg nævne de tre meget almin- 

 delige Arter : Calliphora erythrocephala og groenlandica samt 

 Sarcophaga mortuorum. løvrigt tog jeg ogsaa her et Exemplar 

 af Echinomyia ætiea, der synes at være meget sjelden. 



Paa dette Parti laa en Del Sten spredte, og under disse 

 toges en lille Rovbille, Micralymma brevilingue (Tav. V, Fig. 6), i 

 stort Antal sammen med Larven til den. Jeg tog den flere Gange 

 under Sten helt nede ved Stranden sammen med Tanglopper, 

 Gammarus locusta , og ligesom dens Slægtning, Micralymma 

 marinum, der lever ved Sverigs og Norges Kyster, udmærker 

 den sig ved, at den lader sig sætte under Vand i Flodtiden. 

 Ellers var her ikke meget Liv under Stenene, naar undtages, at 

 der forekom en Del Mider samt flere Arter Podurer. Da de 

 grønlandske Podurer kun ere meget lidt kjendte, samlede jeg 

 af disse stedse alt, hvad jeg kunde overkomme, en Indsamling, 

 der forresten tager megen Tid, da man møjsommelig maa ligge 

 og samle dem op med en Pensel; men Arbeidet turde dog være 

 ganske lønnende, da det sikkert vil vise sig, at Artsantallet af 

 grønlandske Podurer ikke er ringe. 



Jeg forlod nu dette Sted og gik længere op i Landet, der 

 jævnt og langsomt skraaner opad. Græsvæxten taber sig her 



